OBH 6567/1998.
Az állampolgári jogok országgyűlési biztosa általános helyettesének jelentése
Előadó: Dr. Gáspárné dr. Pere Katalin

Az eljárás megindulása

A panaszos a nyugdíj igénye késedelmes elbírálása miatt kért segítséget, mert ennek következtében a nyugdíja és a vele együtt gyermekei tartásdíja is késedelmesen került folyósításra.

Érintett alkotmányos jogok

Szociális biztonsághoz való jog (Alkotmány 70/E. § (1)-(2) bekezdés)

Alkalmazott jogszabályok

A társadalombiztosítási nyugellátásról szóló 1997. évi LXXXI. törvény (Tny.)

Megállapított tényállás

A panaszos 1998. május 6-án benyújtott öregségi nyugdíj igényét a Fővárosi és Pest Megyei Nyugdíjbiztosítási Igazgatóság az 1998. szeptember 24-én kelt 11-08080/98/19. számú határozatával bírálta el, a jogosultság kezdő napja 1998. május 1. Az igénybejelentéshez csatolt, 1997. évre vonatkozó 7 db megbízási szerződés biztosítási jogviszonyának tisztázásához a munkáltatótól a Nyugdíj és Egészségbiztosítási Egyéni Nyilvántartó laphoz, amely a befizetett nyugdíjjárulék arányában a szolgálati időt igazolja és a nyugdíj alapját képező átlagkeresetet is befolyásolja, utólagos adatközlésre volt szükség. A Nyugdíjbiztosítási Igazgatóság az adatközlést a munkáltatónál többször kellett sürgetni (1998. június 3; július 1; július 27.) Emiatt az igénylő részére 1998. május 1-jei folyósítási kezdettel havi 25.000 forint folyamatos előleg került megállapításra. A Nyugdíjbiztosítási Igazgatóságnak az előleg folyósításához a NYUFIG-hoz csatolni kellett a panaszos tartozási kivonatát. 
A megállapító határozat elkészítéséhez a szükséges adatok 1998. augusztus 26-án beérkeztek, határozatot azonban csak 1998. szeptember 24-én hoztak. A Nyugdíjfolyósító Igazgatóság elszámolása szerint a panaszosnak a következő ellátások kerültek folyósításra.

Kiutalásra került
Levonás: 40 %
              10 %

Visszamenőleges ellátás
1998. V. 1-től VII. 31-ig

       75.000,- Ft

   40 %
   10 %

30.000,- Ft
  7.500,- Ft

1998. VIII. hóban 
       25.000,- Ft 
   40 %
   10 %
10.000,- Ft
  2.500,- Ft

1998. IX. hóban
       25.000,- Ft
   40 %
   10 %
10.000,- Ft
  2.500,- Ft

1998. X. hóban
       25.000,- Ft
   40 %
   10 %
10.000,- Ft
  2.500,- Ft

1998. XI. hóban
       25.000,- Ft
   40 %
   10 %
10.000,- Ft
  2.500,- Ft

1998. XII. hóban
       25.000,- Ft
   40 %
   10 %
10.000,- Ft
  2.500,-Ft

Visszamenőleges ellátás
1998. V. 1-től XII. 31-ig

       27.267,- Ft
   
   40 %
   10 %

12.054,- Ft
  3.013,- Ft

1999. I. hóban
       32.267,- Ft
   40%
   10 %
12.907,- Ft
  3.226,- Ft

1999. II. hóban
       32.267,-Ft
   40%
   10 %
12.907,- Ft
  3.226,- Ft

A Budai Központi Kerületi Bíróság 3.P.33391/1990/8. számú ítéletével Gábor és András nevű gyermeke után 20-20 % gyermektartásdíj fizetésére kötelezte a panaszost. A Nyugdíjfolyósító Igazgatóság a tartásdíj hátralék rendezéséhez szükséges nyilatkozatok, ítélet, illetve igazolás beérkezéséig - 1999. február hó végéig -  a panaszost visszamenőleg megillető ellátása, valamint a folyósított havi nyugdíja 40 %-át gyermektartásdíj címén levonta és kiutalta a kedvezményezett részére, 10 %-át pedig letétként kezelte.
A Munkaügyi Központ értesítése szerint a panaszos munkanélküli járadékából (mely a nyugdíjazást megelőzte) utoljára tartásdíj levonás 1998. április hónapban történt és 7.392 forint hátralékot tartottak nyílván. 
Az elszámolás szerint 1998. május 1-től a jogosultság első napjától 1999. február hó végéig 21.371 forint túlvonás történt, melyet a Nyugdíjfolyósító Igazgatóság a vizsgálat alatt, 1999. március 25-én tájékoztató levél kíséretében a panaszos részére megküldött.
A vizsgálat megállapította, hogy a Fővárosi Nyugdíjbiztosítási Igazgatóság késedelmes ügyintézése miatt, a nyugdíj megállapításához szükséges adatok beérkezését követően mintegy három hetes csúszással készült el a panaszos nyugdíját megállapító határozat, ezt követhette a Nyugdíjfolyósító Igazgatóság elszámolása. A felelősség megállapítását követően a mulasztó munkatársat a Nyugdíjbiztosítási Igazgatóság vezetője figyelmeztetésben részesítette.
A Nyugdíjfolyósító Igazgatóság a gyermektartásdíj és annak hátralékai végleges megállapítását és az ítélt összeg folyósítását csak a panaszostól 1999. február hó végén beérkezet nyilatkozat, ítélet alapján tudta elvégezni.
A fenti okok miatt a végleges nyugellátás, tartásdíj folyósítása, illetve az elszámolás csak 1999. március 25-én történt meg. A panaszos és a tartásdíj kedvezményezettje azonban nem volt ellátatlan.
A vizsgálat eredményeként az Alkotmány 70/E. § (1)-(2) bekezdésében védett szociális biztonsághoz való joggal összefüggésben visszásságot nem okozott a Nyugdíjbiztosítási Igazgatóság késedelmes határozathozatala, valamint a késedelmesen benyújtott igazolások miatt, hogy a panaszos nyugdíja, illetőleg gyermekei tartásdíja végleges összegben csak késve kerülhetett megállapításra. Ugyanis a panaszos havi 25.000 forint folyamatos előlegben,  a gyermektartásdíj kedvezményezettje pedig az ítéletnek megfelelően a folyósított havi nyugdíj 40 %-át megkapta, a hátralék fedezetére letétként kezelt, illetőleg a túlvonás összege a panaszos részére 1999. március 25-én egyösszegben visszautalásra került.
Az állampolgári jogok országgyűlési biztosa általános helyettese a vizsgálatot lezártnak tekinti.

Budapest, 1999.  június 1.

Dr. Polt Péter